C 177/8
DA
Den Europæiske Unions Tidende
17.5.2023
Tirsdag den 13. december 2022
4. opfordrer på ny indtrængende Kommissionen til at tage hensyn til Unionens forpligtelser i henhold til internationale aftaler, såsom klimaaftalen fra Paris, FN's konvention om biologisk mangfoldighed og FN's verdensmål for bæredygtig udvikling; gentager sin opfordring til, at udkast til gennemførelsesretsakter ledsages af en begrundelse, der forklarer, hvordan de overholder princippet om »ikke at gøre skade« (21); 5. glæder sig over, at Kommissionen i en skrivelse af 11. september 2020 til medlemmerne endelig anerkendte behovet for at tage højde for bæredygtighed, når det gælder afgørelser om tilladelse til GMO'er (22); udtrykker imidlertid sin dybe skuffelse over, at Kommissionen siden da er fortsat med at give tilladelse til import af GMO'er til Unionen, selv om Parlamentet løbende har gjort indsigelse, og et flertal af medlemsstaterne har stemt imod; 6. opfordrer Kommissionen til ikke at godkende importen af herbicidtolerante GM-afgrøder på grund af den øgede anvendelse af supplerende herbicider og de hermed forbundne risici for biodiversiteten, fødevaresikkerheden og arbejdstagernes sundhed; 7. forventer, at Kommissionen hurtigst muligt og inden udgangen af denne valgperiode lever op til sit tilsagn (23) om at fremsætte et forslag til at sikre, at farlige kemikalier, der er forbudt i Unionen, ikke fremstilles med henblik på eksport; 8. opfordrer Kommissionen til straks at suspendere importen af GM-sojabønner, der dyrkes i Brasilien og Argentina, om nødvendigt ved at anvende artikel 53 i forordning (EF) nr.
178/2002, indtil der er indført effektive juridisk bindende mekanismer for at forhindre markedsføring på EU-markedet af produkter, der er forbundet med skovrydning og dermed forbundne krænkelser af menneskerettighederne; 9. fremhæver, at det i de ændringer til forslaget til Europa-Parlamentets og Rådets forordning om ændring af forordning (EU) nr.
182/2011 (24), som Europa-Parlamentet vedtog den 17. december 2020 som grundlag for forhandlinger med Rådet, fastslås, at Kommissionen ikke må give tilladelse til GMO'er, hvis der ikke er et kvalificeret flertal herfor i medlemsstaterne; insisterer på, at Kommissionen respekterer denne holdning, og opfordrer Rådet til at fortsætte sit arbejde og hurtigst muligt vedtage en generel indstilling til denne sag; 10. pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.
(21) (22) (23) (24)
Europa-Parlamentets beslutning af 15. januar 2020 om den europæiske grønne pagt (EUT C 270 af 7.7.2021, s. 2), punkt 102.
https://tillymetz.lu/wp-content/uploads/2020/09/Co-signed-letter-MEP-Metz.pdf Som beskrevet i bilaget til Kommissionens meddelelse af 14. oktober 2020 med titlen »En kemikaliestrategi med bæredygtighed for øje«, COM(2020)0667, https://eur-lex.europa.eu/legal-content/da/TXT/?uri=COM%3A2020%3A667%3AFIN#document2.
EUT C 445 af 29.10.2021, s. 257.